ai4bharat/Pralekha huggingface dataset:
युवा कार्यक्रम एवं खेल मंत्रालय
भाला फेंक एथलीट और टॉप्स योजना प्राप्तकर्ता, नीरज चोपड़ा ने कहा कि जब प्रशिक्षण अच्छी तरह से चलता है तो मैं सकारात्मक और प्रेरित रहता हूं
कोरोना महामारी से उपजे कठीन चुनौतियों के बावजूद भाला फेंक एथलीट नीरज चोपड़ा अपने पहले ओलंपिक खेलों में अपना सर्वश्रेष्ठ प्रदर्शन करने के लिए पूरा ध्यान केंद्रित किए हुए हैं। कोरोना के कारण अंतर्राष्ट्रीय प्रतियोगिता नहीं होने से राष्ट्रीय रिकॉर्ड खिलाड़ी को नुकसान पहुंच रहा है लेकिन वह अपने लक्ष्य को लेकर बहुत ज्यादा केंद्रित हैं।
भारतीय खेल प्राधिकरण द्वारा आयोजित एक मीडिया कॉन्फ्रेंस में नीरज चोपड़ा ने कहा, "करोना महामारी के इस अनिश्चित समय में मैं कड़ी मेहनत कर रहा हूं और मैं अपने लक्ष्य पर पूरा ध्यान केंद्रित कर रहा हूं।" “अगर मैं अच्छी तरह से प्रशिक्षण ले रहा हूं तो मैं अपने आप सकारात्मक रह सकता हूं और खुद को प्रेरित कर सकता हूं। मैं अपनी रिकवरी और डाइट पर भी ध्यान देता हूं। बेशक, हमारे देश में कोविड-19 के संक्रमण की खबरें मन पर बहुत ही बुरा असर डालती है लेकिन मैंने अभी समाचार देखना और पढ़ना बंद कर दिया है। मैं ओलंपिक की तैयारी पर पूरा ध्यान केंद्रित कर रहा हूं। ”
कोविड-19 के कारण यात्रा करने पर प्रतिबंध ने उनके लिए अंतर्राष्ट्रीय प्रतियोगिताओं में भाग लेना कठिन बना दिया है। “मैं अपने पहले ओलंपिक से पहले एक अंतर्राष्ट्रीय प्रतियोगिता खेलना चाहता हूं। नीरज चोपड़ा ने कहा, " खिलाड़ी का आत्मविश्वास का स्तर 100 प्रतिशत होना चाहिए," मैं पटियाला में अच्छी तरह से प्रशिक्षण ले रहा हूं, लेकिन एक अंतरराष्ट्रीय प्रतियोगिता हमेशा अतिरिक्त लाभ देने का काम करती है। मैंने अपनी टीम के साथ बात की है और स्वीडन या फिनलैंड को अपना प्रशिक्षण आधार माना है। वहां प्रतिस्पर्धा का स्तर बेहतर है।
वह जानते हैं कि वह टोक्यो में कड़ी प्रतिस्पर्धा का सामना करना होगा लेकिन वो उसके लिए अच्छी तरह से तैयार हैं। “दुनिया में भाला फेंकने वाली वर्तमान टीम सबसे बेहतर है। उनमें से प्रत्येक 87 या 88 मीटर दूर भाला फेंक रहे हैं। मुझे लगता है कि मेरी कंसिस्टेंसी अब तक ठीक है। मैं 85 मीटर दूर भाला फेंक रहा हूं। मुझे लगता है कि मेरा प्रशिक्षण ने मुझे 90 मीटर दूर भाला फेंकने के करीब ला दिया है। उन्होंने कहा, मेरी तैयारी 90 मीटर के करीब पहुंचने के लिए बेहतर हो रही है लेकिन निश्चित रूप से यह निर्भर करेगा कि टोक्यो में डी-डे पर क्या होता है।”
“मुझे खुशी है कि लोगों को मुझसे बहुत उम्मीदें हैं लेकिन मैं इसे दबाव के रूप में नहीं लेना चाहता हूं। मैं वैसे किसी भी चीज के बारे में नहीं सोचना चाहता हूं जो मेरे दिमाग को प्रभावित करे। मुझे पता नहीं कि मैं पदक जीत पाऊंगा लेकिन मैं अपने प्रयास में कोई कसर नहीं छोडूंगा। नीरज चोपड़ा ने आगे कहा कि प्रतियोगिता के दौरान मेरे शरीर में अलग से स्फूर्ति चली आती है जिससे मुझे अपना सर्वश्रेष्ठ प्रदर्शन देने की ताकत मिलती है। उन्हें नवंबर 2018 में लक्ष्य ओलंपिक पोडियम योजना में शामिल किया गया था और अब तक उन्हें कुल 31.42 लाख रुपये खेल विज्ञान उपकरण, खेल गियर, पॉकेट भत्ते आदि के लिए प्राप्त हुए हैं। इसके अलावा, युवा मामलों एवं खेल मंत्रालय ने 2020-21 के दौरान एथलेटिक्स फेडरेशन ऑफ इंडिया को 32.53 करोड़ रुपये का एसीटीसी बजट मंजूर किया है।
प्रधानमंत्री कार्यालय
पीएम ने पीएम टीबी मुक्त भारत अभियान का समर्थन करने के लिए अपनी पॉकेट मनी दान करने के लिए 7 वर्षीय नलिनी की प्रशंसा की
प्रधानमंत्री श्री नरेन्द्र मोदी ने प्रधानमंत्री टीबी मुक्त भारत अभियान को समर्थन देने के लिए अपनी पॉकेट मनी दान स्वरूप देने के लिए हिमाचल प्रदेश के उना की 7 वर्षीय निक्षय मित्र नलिनी सिंह की प्रशंसा की है। केंद्रीय मंत्री श्री मनसुख मंडाविया के एक ट्वीट का जवाब देते हुए, श्री नरेंद्र मोदी ने ट्वीट किया:
“अच्छा भाव प्रदर्शन”
शिक्षा मंत्रालय
यूजीसी ने कोविड-19 के मद्देनजर विद्यार्थियों, शिक्षकों और संस्थानों के संबंधित प्रश्नों, शिकायतों एवं अन्य शैक्षणिक मुद्दों पर गौर करने के लिए उठाए हैं अनेक कदम
अपनी शिकायतों को यूजीसी के मौजूदा ऑनलाइन विद्यार्थी शिकायत निवारण पोर्टल पर भी दर्ज कराया जा सकता है
विश्वविद्यालय अनुदान आयोग  ने कोविड-19 महामारी के मद्देनजर 29 अप्रैल, 2020 को परीक्षाओं और अकादमिक कैलेंडर पर दिशा-निर्देश जारी किए हैं। तदनुसार, सभी विश्वविद्यालयों को इन दिशा-निर्देशों को अपनाते एवं लागू करते समय सभी हितधारकों की सुरक्षा एवं रुचि को ध्यान में रखते हुए और सभी संबंधित व्यक्तियों के स्वास्थ्य को सर्वोच्च प्राथमिकता देते हुए अपनी अकादमिक गतिविधियों या कार्यकलापों की समुचित योजना बनाने की सलाह दी गई है।
विश्वविद्यालयों से यह भी अनुरोध किया गया है कि वे इस महामारी के मद्देनजर विद्यार्थियों की परीक्षाओं और अन्य शैक्षणिक गतिविधियों या कार्यकलापों से संबंधित शिकायतों से निपटने के लिए एक विशेष प्रकोष्ठ बनाएं और छात्रों को इसकी सूचना दें।
इसके अलावा, यूजीसी ने कोविड-19 महामारी के मद्देनजर विद्यार्थियों, शिक्षकों और संस्थानों के संबंधित प्रश्नों, शिकायतों एवं अन्य शैक्षणिक मुद्दों पर गौर करने के लिए निम्नलिखित कदम उठाए हैं:
1. एक विशेष हेल्पलाइन नंबर: 011-23236374 निर्दिष्ट किया गया है।
2. एक ईमेल एड्रेस: covid19help.ugc[at]gmail[dot]com सृजित किया गया है।
3. विद्यार्थी अपनी शिकायतों को यूजीसी के मौजूदा ऑनलाइन विद्यार्थी शिकायत निवारण पोर्टल https://www.ugc.ac.in/grievance/student_reg.aspx पर भी दर्ज करा सकते/सकती हैं।
4. विद्यार्थियों, शिक्षकों एवं संस्थानों की चिंताओं/शिकायतों पर गौर करने और तदनुसार ही उनका निवारण करने के लिए यूजीसी में एक कार्यदल  का गठन किया गया है।
सभी विश्वविद्यालयों और कॉलेजों से अनुरोध किया जाता है कि वे अपनी-अपनी आधिकारिक वेबसाइटों पर इस सार्वजनिक सूचना की एक प्रति अपलोड करें और ई-मेल एवं अन्य डिजिटल मीडिया के माध्यम से इसे शिक्षक एवं विद्यार्थी समुदाय के साथ साझा भी करें।
प्रधानमंत्री कार्यालय
प्रधानमंत्री ने दक्षिण एशिया में रामसर स्थलों का सबसे बड़ा नेटवर्क भारत में होने पर हर्ष व्यक्त किया
प्रधानमंत्री श्री नरेन्द्र मोदी ने दो और आद्रभूमि, गुजरात के खिजड़िया पक्षी अभयारण्य तथा उत्तरप्रदेश के बखिरा पक्षी विहार को रामसर स्थलों की सूची में शामिल किये जाने पर हर्ष व्यक्त किया है।
केंद्रीय पर्यावरण, वन और जलवायु परिवर्तन मंत्री श्री भूपेन्द्र यादव के ट्वीट के प्रत्युत्तर में प्रधानमंत्री ने ट्वीट कियाः
“शानदार समाचार!
दक्षिण एशिया में ऐसे स्थलों का सबसे बड़ा नेटवर्क देश में है और इससे वन्यजीवों तथा वनस्पति के संरक्षण तथा प्रकृति के साथ समरसता के साथ रहने की हमारे देशवासियों की प्रतिबद्धता का पता चलता है।”
युवा कार्यक्रम एवं खेल मंत्रालय
केंद्रीय युवा कार्य एवं खेल मंत्री श्री अनुराग ठाकुर ने थॉमस कप विजेता भारतीय टीम के लिए एक करोड़ रुपये के पुरस्कार की घोषणा की
एक अभूतपूर्व कदम उठाते हुए युवा कार्य एवं खेल मंत्री श्री अनुराग सिंह ठाकुर ने आज भारतीय पुरुष बैडमिंटन टीम को 1 करोड़ रुपये का पुरस्कार देने की घोषणा की, जिसने बैंकॉक में फाइनल में, 14 बार चैंपियन रह चुकी इंडोनेशिया के विरुद्ध शानदार 3-0 से प्रतिष्ठित थॉमस कप जीत कर पहली बार इतिहास रचा।
श्री अनुराग सिंह ठाकुर ने एक सहज निर्णय के साथ जीत का उत्सव मनाया। उन्होंने कहा, “प्ले-ऑफ में मलेशिया, डेनमार्क और इंडोनेशिया पर लगातार जीत के साथ थॉमस कप जीतने की भारत की असाधारण उपलब्धि ने नियमों में ढील देने का आह्वान किया। यह गर्व की बात है कि मैं उस टीम के लिए के लिए एक करोड़ रुपये के पुरस्कार की घोषणा करता हूं जिसने इस सप्ताह के अंत में भारतीयों को बहुत खुशी दी।”
श्री अनुराग सिंह ठाकुर ने भारतीय टीम के खिलाड़ियों, कोचों और सहयोगी स्टाफ को बधाई दी। उन्होंने कहा, "किदांबी श्रीकांत और एच.एस. प्रणय ने हर बार कोर्ट पर कदम रखते ही जीत हासिल की। सात्विकसाईराकज रंकीरेड्डी और चिराग शेट्टी के युगल संयोजन ने छह मैचों में से पांच में निर्णायक अंक हासिल करने के लिए जोर लगाया, जिसमें तीनों नॉकआउट चरण में शामिल थे।"
श्री अनुराग सिंह ठाकुर ने कहा, “लक्ष्य सेन ने इंडोनेशिया के खिलाफ शुरुआती मैच जीतने में फौलादी ताकत का प्रदर्शन किया। मुझे यकीन है कि एम.आर. अर्जुन, ध्रुवकपिला, कृष्ण प्रसाद गरगा और पंजाला विष्णुवर्धन गौड़ के साथ-साथ प्रियांशु राजावत के युगल संयोजन को इस ऐतिहासिक अभियान का हिस्सा बनने से काफी फायदा हुआ है।”
युवा कार्य एवं खेल मंत्रालय ने खिलाड़ियों को प्रशिक्षण और प्रतियोगिता सहायता प्रदान करके टीम की अभूतपूर्व सफलता में योगदान दिया। जनवरी से शुरू 10 सप्ताह के राष्ट्रीय शिविर ने खिलाड़ियों के फिटनेस स्तर को बढ़ाने में मदद की। युगल संयोजनों की सहायता के लिए माथियास बो को कोच के रूप में शामिल करना भी महत्वपूर्ण रहा है।
पिछले चार वर्षों में, मंत्रालय ने भारतीय बैडमिंटन खिलाड़ियों को विदेशी और भारतीय कोचों के वेतन सहित प्रशिक्षण और प्रतियोगिता के लिए 67.19 करोड़ रुपये की धनराशि दी है। साथ ही, पिछले केवल एक वर्ष में, मंत्रालय ने 4.50 करोड़ रुपये की लागत से 14 अंतर्राष्ट्रीय अनुभव यात्राओं का समर्थन किया है।
राष्ट्रपति सचिवालय
मानवाधिकारों को जमीनी स्तर पर मजबूत बनाना समाज की सामूहिक जिम्मेदारी : राष्ट्रपति
राष्ट्रपति श्री रामनाथ कोविंद ने कहा है कि मानवाधिकारों को जमीनी स्तर पर मजबूत बनाना समाज की सामूहिक जिम्मेदारी। उन्होंने कहा कि इस संबंध में राष्ट्रीय मानव अधिकार आयोग ने जागरूकता फैलाने और सिविल सोसाइटी के साथ जुड़ना का काम अच्छी तरह से किया है। श्री रामनाथ कोविंद आज नई दिल्ली में राष्ट्रीय मानव अधिकार आयोग द्वारा आयोजित मानव अधिकार दिवस समारोह को संबोधित कर रहे थे।
मानव अधिकारों और लैंगिग समानता के क्षेत्र में हंसाबेन मेहता के योगदान की चर्चा करते हुए राष्ट्रपति ने कहा कि इस बारे में हम शुरूआत अपने आप से यह पूछकर कर सकते हैं कि क्या हम समाज के रूप में समान अधिकारों तथा महिलाओं की समान मर्यादा के हंसाबेन मेहता के विजन पर खरे उतरे हैं दुर्भाग्यवश हाल के दिनों की घटनाएं हमें इस विषय में सोचने के लिए बाध्य करती हैं। राष्ट्रपति ने कहा कि देश के अनेक भागों से महिलाओं के साथ जघन्य अपराध की घटनाओं की खबरें आ रही हैं। यह केवल एक स्थान या एक देश तक सीमित नहीं हैं। विश्व के अनेक भागों में कमजोर लोगों के मानवाधिकारों का उल्लंघन किया जाता है। इसलिए पूरे विश्व के लिए आदर्श रूप में मानव अधिकार दिवस मनाने का रास्ता इस बात का आत्मनिरीक्षण करना है कि हमें मावन अधिकार घोषणा की मूल भावना के प्रति और क्या करने की आवश्यकता है।
राष्ट्रपति ने कहा कि आत्मनिरीक्षण के साथ-साथ हमें मानव अधिकार दस्तावेज की फिर से व्याख्या करनी चाहिए और मानव अधिकार सिद्धांत का विस्तार करना चाहिए। हमें हमदर्दी और कल्पना की आवश्यकता है। उदाहरण के लिए बच्चे और बंधुआ मजदूरों तथा जेल में बंद लोगों के बारे में सोचना चाहिए जो न्याय की प्रतीक्षा कर रहे हैं। राष्ट्रपति ने कहा कि इस बारे में तत्काल ध्यान देने की आवश्यकता है ताकि मानव अधिकार चार्टर का पालन करने वाला सद्भावपूर्ण समाज बनाया जा सके।
राष्ट्रपति ने कहा कि आत्मनिरीक्षण आवश्यक है। लेकिन स्थिति की हमारी समझ तब तक अधूरी होगी जब तक हम विषय के दूसरे पहलू यानी कर्तव्यों की अनदेखी करते रहेंगे। गांधी जी ने अधिकारों और कर्तव्यों को एक ही सिक्के के दो पहलू के रूप में देखा। हमारा राष्ट्रीय विमर्श का फोकस मानवाधिकारों के सर्वाधिक महत्वपूर्ण प्रश्न पर है। यह हमें अपने मूलभूत कर्तव्यों पर विचार करने का भी मौका दे सकता है।
राष्ट्रपति के भाषण के लिए यहां क्लिक करें
प्रधानमंत्री कार्यालय
प्रधानमंत्री ने पीएम गरीब कल्याण अन्न योजना पर 'सबका विकास महा क्विज' में भाग लेने के लिए लोगों को आमंत्रित किया
प्रधानमंत्री श्री नरेन्द्र मोदी ने लोगों से पीएम गरीब कल्याण अन्न योजना पर सबका विकास महा क्विज में भाग लेने का आग्रह किया है। पीएम मोदी ने कहा कि यह एक दिलचस्प प्रश्नोत्तरी है, जो सुशासन पहलों की एक श्रृंखला कवर करेगी।
माईगव इंडिया के एक ट्वीट के जवाब में प्रधानमंत्री ने ट्वीट किया;
'यह एक दिलचस्प प्रश्नोत्तरी है, जो सुशासन की पहलों की एक श्रृंखला को कवर करेगी। #सबकाविकासमहाक्विज में भाग लें और समावेशी विकास की दिशा में हमारी सामूहिक खोज को मजबूत करें।'
शिक्षा मंत्रालय
नेशनल टेस्टिंग एजेंसी ने यूजीसी-नेट दिसंबर 2019 के परिणामों की घोषणा की
60147 उम्मीदवारों ने सहायक प्रोफेसर तथा 5092 उम्मीदवारों ने जेआरएफ और सहायक प्रोफेसर की अर्हता प्राप्त की
एनटीए ने यूजीसी-नेट दिसंबर 2019 की परीक्षा का देश के 2 से 06 दिसंबर, 2019 तक आयोजन किया था। यह परीक्षा देश के 219 शहरों में स्थित 700 केंद्रों पर प्रतिदिन दो पारियों में आयोजित की गई थी। यह परीक्षा 81 विषयों में आयोजित की गई थी।
मुख्य बातें:
|
|
पंजीकृत उम्मीदवारों की संख्या
|
|
1034872
|
|
परीक्षा देने वाले उम्मीदवारों की संख्या
|
|
793813
|
|
केवल सहायक प्रोफेसर के लिए पात्रता हासिल करने वाले उम्मीदवारों की संख्या
|
|
60147
|
|
जेआरएफ और सहायक प्रोफेसर के लिए पात्रता हासिल करने वाले उम्मीदवारों की संख्या
|
|
5092
इस बार भी परीक्षार्थियों का बोझ को कम करने के लिए ही परीक्षा का आयोजन केवल कंप्यूटर आधारित टेस्ट  मोड में ही किया गया।
यह परीक्षा 02 और 06 दिसंबर, 2019 के बीच पांच दिनों में 10 पारियों में आयोजित की गई और इसका परिणाम 31 दिसंबर, 2019 को घोषित किया गया।
परीक्षा प्रणाली को पारदर्शी बनाने के लिए प्रश्न पत्र और दर्ज की गई प्रतिक्रियाओं को परीक्षार्थियों के सत्यापन के लिए प्रदर्शित किया गया।
परिणाम की सटीकता सुनिश्चित करने के लिए अगर कोई चुनौती हो तो उसे आमंत्रित करने के लिए प्रश्न पत्रों की कुंजियों को पहले ही प्रदर्शित कर किया गया था। उत्तर कुंजियां दिनांक 31 दिसंबर, 2019, को जिन पर परिणाम संकलित है, एनटीए नेट वेबसाइट: https://ugcnet.nta.nic.in पर अपलोड कर दिया गया है।
इस राष्ट्रव्यापी व्यावसायिक परीक्षा के लिए 1450 से अधिक सीसीटीवी के माध्यम से लाइव सीसीटीवी निगरानी की गई।
मोबाइल नेटवर्क और अन्य इलेक्ट्रॉनिक उपकरणों के उपयोग से धोखाधड़ी रोकने के लिए सभी केन्द्रों पर जैमर का उपयोग किया गया। प्रत्येक शिफ्ट में 3100 से अधिक जैमर लगाए गए।
यूजीसी-नेट दिसंबर 2019 के लिए 19 क्षेत्रीय समन्वयक, 200 सिटी समन्वयक और 600 पर्यवेक्षक तैनात किए गए थे।
यूजीसी की नीति के अनुसार दोनों प्रश्नपत्रों में उपस्थित होने वाले और दोनों प्रश्नपत्रों के कुल अंकों में न्यूनतम योग्यता हासिल करने वाले 6 प्रतिशत उम्मीदवारों को नेट में योग्य घोषित किया जाता है।
योग्य उम्मीदवारों को शीघ्र ही एनटीए द्वारा प्रमाण पत्र जारी किए जाएंगे।
आरकेमीणा/आरएनएम/एएम/आईपीएस/–5066
(Visitor Counter : 109
सूक्ष्म, लघु एवं मध्यम उद्यम मंत्रालय
केवीआईसी की वर्कशेड योजना के तहत पक्के घर मिलने से पूर्वोत्तर के खादी कारीगरों के चेहरों पर मुस्कान
सुश्री नीरू कलिता से मिलिए, जो असम में नलबाड़ी जिले में एक 44 वर्षीय खादी कारीगर हैं। वह अपने परिवार के साथ, ब्रह्मपुत्र नदी की बाढ़ से हुए मिट्टी-कटाव के कारण बेघर होने की कगार पर पहुंच गई थी। खादी और ग्रामोद्योग आयोग उसकी मदद के आगे आया और कारीगर वर्कशेड योजना के तहत आयोग ने उन्हें घर देने का फैसला किया।
केवीआईसी के अनुसार, सुश्री कलिता, पिछले 15 वर्षों से खादी स्पिनर के रूप में काम कर रही हैं। इस दौरान उन्हें अपने तीन बच्चों के साथ 14 बार घर बदलने के लिए मजबूर होना पड़ा, क्योंकि उनका अस्थायी आवास हर साल ब्रह्मपुत्र नदी में डूब जाता था। व्यथित परिवार के लिए जीवन अनिश्चित हो गया था।  सुश्री कलिता को नलबाड़ी जिले के तापाबोरी गांव में आश्रय मिला। इसी गाँव में केवीआईसी, परिवार के बचाव में आया और उसे एक पक्का घर दिया गया।
केवीआईसी के अध्यक्ष श्री विनय कुमार सक्सेना ने कहा कि कारीगरों के लिए आजीविका सृजन के अलावा, आयोग ने यह भी सुनिश्चित किया कि वे एक बेहतर स्थिति में काम करें जो अंततः उनकी उत्पादकता में सुधार करेगा। श्री सक्सेना ने कहा, "इस पहल को खादी के प्रमुख गांधीवादी सिद्धांत, "ग्रामीण पुनरुत्थान" के साथ जोड़ा गया है, जो प्रधानमंत्री के दृष्टिकोण - सबका साथ, सबका विकास के अनुरूप है।
सुश्री कलिता के परिवार में पाँच सदस्य हैं, जो खादी कताई से और ज़मीन के एक छोटे से हिस्से पर खेती करके अपनी आजीविका चलाते हैं। हाल के वर्षों में लगातार मिट्टी-क्षरण के कारण, उनकी कृषि भूमि अब ब्रह्मपुत्र नदी के बीच में चली गयी है और इस तरह खादी कताई ही उनकी आजीविका का एकमात्र स्रोत रह गया है।
सुश्री कलिता ने घर प्राप्त करने पर प्रसन्नता व्यक्त की। उन्होंने कहा, “यह पहली बार है जब मैं एक पक्के घर में रह रही हूं। नदी की बाढ़ के कारण हर साल हमें नए स्थान पर जाने के लिए मजबूर होना पड़ता था, लेकिन सरकारी अधिकारियों से कभी कोई सहायता नहीं मिली। केवीआईसी द्वारा दिए गए इस घर ने मेरे परिवार की सभी चिंताओं को खत्म कर दिया है। अब मैं बेहतर स्थिति में काम कर सकती हूं और मेरे बच्चे सुरक्षित आवास में रह सकते हैं।’’
उल्लेखनीय है कि केवीआईसी ने पिछले तीन वर्षों में पूर्वोत्तर क्षेत्र में 411 खादी कारीगर परिवारों को मकान प्रदान किए हैं। कारीगर वर्कशेड योजना के तहत, केवीआईसी और संबंधित खादी संस्थानों की वित्तीय सहायता से कारीगरों को किफायती पक्का घर प्रदान किया जाता है। 66,000 रुपये की लागत वाले इन घरों का डिजाईन आईआईटी, गुवाहाटी के परामर्श से तैयार किया गया है। केवीआईसी द्वारा 60,000 रुपये प्रदान किए जाते हैं तथा शेष 6000 रुपये का योगदान उन खादी संस्थानों द्वारा किया जाता है, जिनमें कारीगर पंजीकृत होते हैं।
प्रधानमंत्री कार्यालय
प्रधानमंत्री ने रिकी केज को तीसरा ग्रैमी पुरस्कार जीतने पर बधाई दी
प्रधानमंत्री श्री नरेन्द्र मोदी ने संगीतकार रिकी केज को तीसरा ग्रैमी पुरस्कार जीतने पर बधाई दी।
प्रधानमंत्री ने ट्वीट किया:
“बधाई हो @rickykej एक और उपलब्धि के लिए। आपके आने वाले प्रयासों के लिए शुभकामनाएं।”
रक्षा मंत्रालय
मिस्र में सामरिक नेतृत्व कार्यक्रम में भारतीय वायुसेना की भागीदारी
भारतीय वायु सेना की टुकड़ी मिस्र  में इजिप्शियन एयरफोर्स  वेपन स्कूल में सामरिक नेतृत्व कार्यक्रम  के ठीक बीच में पहुंच रही है । यह कार्यक्रम दिनांक 24 जून को शुरू हुआ और 23 जुलाई 2022 को समाप्त होगा । भारतीय वायुसेना तीन सुखोई-30 एमकेआई विमानों के साथ भाग ले रही है । भारतीय दल को पहुंचाने के लिए दो सी-17 विमानों का इस्तेमाल किया गया । भारतीय वायुसेना के सुखोई-30 एमकेआई लड़ाकू विमानों ने जामनगर एयरबेस  से चार देशों के ऊपर गुज़रते हुए छह घंटे तक बगैर रुके काहिरा वेस्ट एयरबेस  तक की यात्रा तय की ।
टैक्टिकल लीडरशिप प्रोग्राम एक अनूठा युद्धाभ्यास है, जिसमें भारतीय वायुसेना का चालक दल प्रशिक्षकों के रूप में भाग ले रहा है । यह अभ्यास भारतीय वायुसेना की पहुंच और क्षमता को प्रदर्शित करने का एक अच्छा अवसर प्रदान करता है । यह दोनों देशों के बीच रक्षा सहयोग बढ़ाने और सर्वोत्तम प्रथाओं के आदान-प्रदान में भी सहायता करेगा ।
अभ्यास के पहले दो हफ्तों के दौरान भारतीय वायुसेना के विमानों ने दिन और रात के मिशन में भाग लिया, जिसमें हवा से जमीन और हवा से हवा में युद्ध के परिदृश्य शामिल थे । साथ ही मिस्र के एफ -16, राफेल और मिग 29 विमानों के साथ कॉम्बैट सर्च एंड रेस्क्यू  गतिविधि शामिल थी ।
रक्षा मंत्रालय
पूर्वावलोकन: हिंदुस्तान शिपयार्ड लिमिटेड, विशाखापत्तनम में दो डाइविंग सपोर्ट वेसल्स का शुभारंभ
भारतीय नौसेना के लिए हिंदुस्तान शिपयार्ड लिमिटेड, विशाखापत्तनम द्वारा बनाए जा रहे दो डाइविंग सपोर्ट वेसल  दिनांक 22 सितंबर 2022 को लॉन्च होने वाले हैं। नौसेना प्रमुख एडमिरल आर हरि कुमार इस शुभारंभ समारोह में मुख्य अतिथि होंगे। नौसेना वेलनेस एंड वेलफेयर एसोसिएशन की अध्यक्ष श्रीमती कला हरि कुमार द्वारा जहाजों का शुभारंभ किया जाएगा, जो पारंपरिक सम्मान समेत उनका नामकरण करेंगी।
डाइविंग सपोर्ट वेसल्स  पहली तरह के जहाज हैं, जिन्हें भारतीय नौसेना के लिए एचएसएल में स्वदेशी रूप से डिजाइन और निर्मित किया गया है । जहाज 118.4 मीटर लंबे एवं सर्वाधिक चौड़ाई वाले स्थान पर 22.8 मीटर चौड़े हैं और इनकी विस्थापन क्षमता 9,350 टन होगी।
इन जहाजों को डीप सी डाइविंग ऑपरेशन के लिए तैनात किया जाएगा। इसके अतिरिक्त, डीप सबमर्जेंस रेस्क्यू व्हीकल  के साथ, डीएसवी को आवश्यकता होने पर पनडुब्बी बचाव अभियान चलाने के लिए डिज़ाइन किया गया है। इसके अलावा ये जहाज निरंतर गश्त करने, खोजबीन एवं बचाव अभियान चलाने और हाई सीज़ में हेलीकॉप्टर का संचालन करने में सक्षम होंगे।
लगभग 80% स्वदेशी सामग्री के साथ, डीएसवी परियोजना ने रोजगार के काफी स्थानीय अवसर पैदा किए हैं और स्वदेशीकरण को भी बढ़ावा दिया है जो बदले में भारत की अर्थव्यवस्था को प्रोत्साहित करने में सहायता करेगा।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 168.47 करोड़ से अधिक टीके लगाए जा चुके हैं
बीते चौबीस घंटों में 55 लाख से अधिक टीके लगाए गए
स्वस्थ होने की वर्तमान दर 95.39 प्रतिशत
पिछले 24 घंटों में 1,49,394 नए मामले सामने आए
भारत में सक्रिय मरीजों की संख्या 14,35,569 है
साप्ताहिक सक्रिय मामलों की दर 12.03 प्रतिशत है
पिछले 24 घंटों में 55 लाख से अधिक  वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 168.47 करोड़  से अधिक हो गया। इस उपलब्धि को 1,86,23,511 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,03,96,974
|
|
दूसरी खुराक
|
|
98,91,287
|
||
|
प्रीकॉशन खुराक
|
|
35,61,948
|
|
अग्रिम पंक्ति के कर्मी
|
|
पहली खुराक
|
|
1,83,99,460
|
|
दूसरी खुराक
|
|
1,72,92,659
|
||
|
प्रीकॉशन खुराक
|
|
43,99,520
|
|
15-18 वर्ष आयु वर्ग
|
|
पहली खुराक
|
|
4,83,47,278
|
||
|
दूसरी खुराक
|
|
34,90,074
|
|
18-44 वर्ष आयु वर्ग
|
|
पहली खुराक
|
|
54,34,74,221
|
|
दूसरी खुराक
|
|
41,24,71,188
|
|
45-59 वर्ष आयु वर्ग
|
|
पहली खुराक
|
|
20,07,39,739
|
|
दूसरी खुराक
|
|
17,31,95,741
|
|
60 वर्ष से अधिक आयु वर्ग
|
|
पहली खुराक
|
|
12,52,01,682
|
|
दूसरी खुराक
|
|
10,79,09,796
|
|
प्रीकॉशन खुराक
|
|
59,44,501
|
|
प्रीकॉशन खुराक
|
||
|
1,39,05,969
|
|
कुल
|
|
|
|
1,68,47,16,068
पिछले 24 घंटों में 2,46,674 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,00,17,088 हो गई है।
नतीजतन, भारत में स्वस्थ होने की दर 95.39 प्रतिशत है।
पिछले 24 घंटे में 1,49,394 नए मरीज सामने आए हैं।
वर्तमान में 14,35,569 सक्रिय रोगी हैं। वर्तमान में ये सक्रिय मामले देश के कुल पुष्टि वाले मरीजों का 3.42 प्रतिशत हैं।
देश भर में जांच क्षमता का विस्तार लगातार जारी है। पिछले 24 घंटों में कुल 16,11,666 जांच की गई हैं। भारत ने अब तक कुल 73.58 करोड़  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 12.03 प्रतिशत है, दैनिक रूप से पुष्टि वाले मामलों की दर 9.27 प्रतिशत है।
सड़क परिवहन एवं राजमार्ग मंत्रालय
एमओआरटीएच की एनएचएआई को सलाह, कोविड-19 महामारी के चलते लॉकडाउन की स्थिति में टोल प्लाजा परिचालन में एमएचए के दिशा-निर्देशों का करें पालन; बंदी को माना जाए अप्रत्याशित घटना
 ने देश में कोविड-19 महामारी के मद्देनजर लॉकडाउन के हालात में एनएचएआई को टोल प्लाजा परिचालन में एमएचए के दिशा-निर्देशों का पालन करने की सलाह दी है। मंत्रालय ने कहा कि 24.03.2020 को जारी एमएचए के आदेश का खंड 4 कहता है कि 25.03.2020 से 21 दिन की अवधि के लिए व्यावसायिक और निजी प्रतिष्ठान बंद रहेंगे।
केंद्रीय सड़क परिवहन और राजमार्ग मंत्रालय ने एनएचएआई को एमएचए के आदेशों के क्रम में कदम उठाने की सलाह दी है। इसमें कहा गया कि मौजूदा परिस्थितियों को वित्त मंत्रालय  के 19.02.2020 को जारी आदेश की भाषा में रियायत/ अनुबंध समझौते के तहत अप्रत्याशित घटना के तौर पर लिया जा सकता है।
राष्ट्रपति सचिवालय
राष्ट्रपति ने राष्ट्रीय बैंक प्रबंधन संस्थान , पुणे की स्वर्ण जयंती समारोह को संबोधित किया
राष्ट्रपति ने एनआईबीएम से वैश्विक मानक के बैंकिंग संस्थानों में सेवा के लिए प्रशिक्षित मानव संसाधन का पूल बनाने का आग्रह किया
राष्ट्रपति श्री रामनाथ कोविन्द ने आज महाराष्ट्र के पुणे में राष्ट्रीय बैंक प्रबंधन संस्थान  की स्वर्ण जयंती समारोह को संबोधित किया।
राष्ट्रपति ने कहा कि बैंक हमारी आर्थिक प्रणाली की धुरी हैं। इस भूमिका में बैंकों की सक्षमता से उन्हें लोगों का विश्वास और सम्मान मिला है। हमारे संविधान में सभी नागरिकों के लिए आर्थिक न्याय का वादा किया गया है। बैंकों को इस संवैधानिक संकल्प को पूरा करने में महत्वपूर्ण वाहन समझा जाता है। उन्होंने पारम्परिक भूमिका से आगे वित्तीय बिचौलिया बनने के लिए बैंकों की सराहना की। उन्होंने कहा कि यह सराहनीय है कि हमारे बैंकों ने स्वयं को अभिजात्य वर्गों की सेवा से अलग आम जन की सेवा में प्रस्तुत किया है। विभिन्न योजनाओं के अंतर्गत गरीब और जरूरतमंद लोगों के बैंक खातों में प्रत्यक्ष लाभ अंतरण के माध्यम से राशि पहुंचने से लाखों लोगों की जिंदगी प्रभावित हुई है।
राष्ट्रपति ने कहा कि स्वतंत्रता प्राप्ति के बाद बैंकों को विकास और समानता सुनिश्चित करने के लिए सामाजिक संविदा का हिस्सा माना जाता था। देश की आर्थिक प्रणाली में बैंकों के महत्व पर विचार करते हुए 1949 में बैंकिंग नियमन अधिनियम लागू किया गया। हमारे देशनिर्माता सार्वजनिक विश्वास के वाहक की भूमिका में बैंकों के महत्व के प्रति बहुत सचेत थे। राष्ट्रपति ने सभी बैंकरों से राष्ट्रनिर्माताओं के इस सोच के अनुसार अपने कार्यों के बारे में निर्णय करने का आग्रह किया। उन्होंने कहा कि सार्वजनिक धन के संरक्षण के रूप में अर्थव्यवस्था में बैंकों की महत्वपूर्ण जिम्मेदारी है। बैंकों को सभी संभव विवेकपूर्ण उपाए करने होंगे, ताकि जनता के साथ बैंकों का विश्वास किसी भी हालत में न टूटे। उन्होंने कहा कि जमा बीमा कवरेज 1 लाख रूपये से बढ़ाकर 5 लाख रूपये करने का हाल का प्रस्ताव बचतकर्ताओं को आश्वास्त करने के लिए सकारात्मक कदम है।
राष्ट्रपति ने कहा कि भारत विश्व की बड़ी अर्थव्यवस्थाओं में से एक है। भारत के विकास में बैंकों को निरंतर भूमिका निभानी है। भारत का लक्ष्य 5 ट्रिलियन डॉलर की अर्थव्यवस्था बनने का है और बैंकिंग क्षेत्र को अगली बड़ी छलांग लगाने के लिए तैयारी शुरू करनी पड़ेगी। इसमें बेसहारा लोगों के साथ बैंकिंग और असुरक्षित लोगों को सुरक्षित करना शामिल है। उन्होंने एनआईबीएम से वैश्विक मानकों के बैंकिंग संस्थानों में सेवा के लिए कुशल प्रशिक्षित मानव संसाधन का पूल बनाने की जिम्मेदारी संभालने का आग्रह किया।
राष्ट्रपति ने कहा कि अधिक से अधिक पहुंच और सक्षमता के साथ बैंक भारत की भविष्य की यात्रा में बड़ी मदद कर सकते हैं। उन्होंने कहा कि अपनी अर्थव्यवस्था के बढ़ते आकार को देखते हुए हमें विश्व के शीर्ष 100 बैंकों में एक से अधिक बैंकों को शामिल कराने का लक्ष्य रखना चाहिए।
प्रधानमंत्री कार्यालय
प्रधानमंत्री ने वीर सावरकर को उनकी जयंती पर श्रद्धांजलि अर्पित की
प्रधानमंत्री श्री नरेन्द्र मोदी ने वीर सावरकर को उनकी जयंती पर श्रद्धांजलि अर्पित की।
प्रधानमंत्री ने कहा, ' मैं साहसी वीर सावरकर को उनकी जयंती पर नमन करता हूं। हम उन्हें उनकी बहादुरी और दूसरों को स्वतंत्रता आंदोलन में हिस्सा लेने की प्रेरणा देने तथा सामाजिक सुधारों पर जोर देने के लिए याद रखेंगे।'